מעסיק יכול לבקש מעובדים כי ידווחו על מוגבלותם באופן וולונטרי תוך ציון המטרה שלשמה מתבקש המידע, אך אינו רשאי לחייבם לעשות כן ועליו להודיע להם מראש כי אינם חייבים לעשות כן. בכל מקרה יש לשמור על זכותם לפרטיות לפי החוק. כמו כן, מעסיק יכול למנות במניין העובדים עם מוגבלות, עובדים אשר ביקשו מן המעסיק התאמות בגין מוגבלותם, או שנקלטו לארגון בסיוע של תעסוקה שווה, פורטל עבודה נגישה או גופי השמה וליווי שיקומיים.